Hvað kom fyrir? Hver dó? -Hver dó?
Er Patrick dáinn? -Nei, Patrick er ekki dáinn.
Af hverju gerðuð þið mér þá svona bilt við?
Mér datt strax í hug einhver óhugsandi harmleikur.
Eins og eitthvað virkilega slæmt hefði gerst.
Ímyndaðu þér það.
Það kom upp dálítill samdráttur í þind dagsins.
-Hvað er hún að tala um?
Hiksta. -Hvaða hiksta? Hver er með hiksta?
David, hafðu hljóð í smástund. Það var mikið óveður í nótt.
Það er dálítið blautt.
Hversu blautt? -Við erum að velta nýjum stað fyrir okkur.
Guð minn góður. Hvaða stað? Verkstæði Bobs?
Nei, þakið hans átti ekkert í bólstraskýin.
Ég vaknaði í Black Mirror-þætti.
Þetta kann að vera heimskuleg spurning
af því þið getið bókstaflega ekkert gert í því
en af hverju útveguðuð þið ekki tjald?
Þetta hjálpar ekki, Alexis.
Af því ég vildi eldofn og við höfðum ekki efni á hvoru tveggja.
Hringið í athafnarstjórann. Hann er á leiðinni frá Elmdale.
Hvað kom fyrir Fabian?
Hann hætti við vegna rigningarinnar.
Hvers konar fullorðinn maður notar háhjól?
Hann er hækuskáld!
David, ég gæti auðveldlega leyst hann af.
Ég hef margt að segja um að sonur minn... muni gifta sig.
Þú kemst varla í gegnum þetta án þess að gráta
svo ég verð að hafna þér.
Ég sló í gegn í fyrsta brúðkaupi Pats Sajak.
Ég man eftir því. Má ég kaupa sérhljóða?
Ég vafði áhorfendum í tökuveri um fingur mér.
Þá er eitt vandamál leyst. Ég sé um það sem eftir er.
Nú eigum við peninga og það síðasta sem ég vil
er að yfirgefa bæinn með ódýru og rennblautu brúðkaupi.
Hvað ef sólin byrjar að skína og allt verður í lagi?
Andskotinn!
Andskotinn, andskotinn! Andskotinn!
Hvert ætlið þið? -Í öruggt skjól.
Við hefðum átt að útvega tjald. Ég þurfti ekki endilega pítsu.
Missum okkur nú ekki.
Nei, við hefðum átt að giftast innandyra.
Þú sagðir að brúðkaup innandyra væru lummó.
Nei, ég sagði að flest brúðkaup væru lummó.
Og þau fara oft fram innandyra.
David, við vitum öll hvað brúðkaupið skiptir þig miklu máli.
Við gerum það allra besta úr þessum degi.
Hvað sem gerist og hvar sem það gerist,
þegar allt kemur til alls
mun ég kyssa áhyggjufulla andlitið á þér
og kalla þig eiginmann minn.
Annað skiptir ekki máli.
Ég neita að giftast í stofunni hjá Roland.
Ég verð að draga línuna einhvers staðar. -Allt í lagi.
Þar að auki koma þessi teppi ekki vel út á myndum.
Ég ætla á mótelið að leysa þetta með pabba þínum.
Í millitíðinni pantaði ég nudd til að hjálpa þér að róa þig.
Þú getur bara lagst niður, slakað á og hætt að tala
þar til við erum komin með áætlun. Allt í lagi?
Hvernig bókaðir þú nudd með svona stuttum fyrirvara?
Það var skipulagt fyrir mörgum vikum.
Mér datt bara í hug að þú ættir erfitt með stressið í dag.
Ég ræð alveg ágætlega við stressið.
Þú borðaðir svona þrjár beyglur á hálftíma. -Þær voru mistök.
Þetta er allt klárt
og ég sagði bara að þú þyrftir að vera afslappaður í dag.
Leyfðu þeim bara að sinna vinnunni sinni.
Allt í lagi? -Allt í lagi.
Mér finnst bara að ég þurfi að vera þarna til að skipuleggja...
Bless, David. -Ekki vanrækja lýsinguna.
Þá það. Ég elska þig líka. -Ég elska þig. Takk.
Sæl. Erum við öll tilbúin að snúa hjóli lífsins í dag?
Meira að segja Vanna White hló ekki að þessum.
Alexis, hef ég nokkurn tímann sagt þér hvað þú ert töfrandi?
Þetta var hrós.
Ég veit það. Ég er bara dálítið tilfinninganæm í dag.
Er það vegna Davids?
Sagði hann eitthvað til að koma þér í uppnám?
Hann getur verið grimmur en það er allt vegna ótta,
ekki taka það nærri þér.
Nei, ég áttaði mig bara á því að þetta verður í síðasta sinn
sem við erum öll hér. -Nei. -Svona. -Hættu.
Bráðum get ég ekki bara komið hingað inn og heilsað.
Ég held það muni koma þér á óvart
hversu snögglega þú lærir að meta lúxusinn að fá næði.
Ég man að einu sinni hittumst við ekki í heilt ár.
Það er ekki satt.
Nema það hafi verið árið sem ég var í alþjóðlegri herferð
fyrir Looky-Loo sjónauka.
Ég á bara við að ég er eiginlega ánægð að við töpuðum peningunum.
Ég er svo ánægð að þú hafir kynnst tilfinningum þínum svona vel.
En þú værir ekki fyrsti gíslinn sem fellur fyrir fangara sínum.
Ég elska þig mjög mikið.
Allt í lagi.
Ég er hér ef þig vantar aðstoð við ræðuna þína.
Nei, ég spjara mig. En þakka þér fyrir.
Mig vantaði dálitla léttúð í dag.
Annaðhvort ert þú mjög fær
eða hálfa pillan sem ég tók er byrjuð að virka.
Eða hvort tveggja. Af því ég er mjög afslappaður núna.
Það er gott. Hálsinn á þér er eins og granít.
Ertu viss um að þetta séu ekki bara vöðvar? -Já.
Þú svaraðir þessu of snögglega.
Slakaðu á. Dragðu andann djúpt.
Og andaðu vel frá þér.
Gott. Gerðu þetta nú stöðugt það sem eftir er nuddsins. -Þá það.
Viltu snúa þér á bakið? -Sjálfsagt.
Dragðu andann.
Andaðu frá þér.
Við höfum bara nokkra tíma svo við þurfum að vera snögg.
Það rignir. Hver er áætlunin?
Roland, þú hefur dálítil áhrif hérna.
Við þurfum stað fyrir athöfnina.
Ekki segja... -Stofan okkar er þín, Johnny.
Við eigum barnaveisluskreytingar sem safna bara ryki.
Sem brúðarmær Davids ætla ég að hafna því fyrir hans hönd.
Ray, þú þarft ekki að skrásetja þetta.
Mér var sagt að grípa daginn.
Ray, ég held að það langi engan að muna eftir þessum hluta.
Geturðu sagt þetta aftur fyrir myndavélina?
Ég þekki blómasalann.
Ég get athugað hvort hún geti bætt við blómum.
Ronnie, þú virðist ekki skilja að við höfum ekki nægan tíma.
Johnny, þegar ég segi að ég þekki blómasalann
á ég við að ég þekki blómasalann.
Já, Ronnie. Það er frábært. Þakka þér kærlega.
Ég geri þetta fyrir David. -Auðvitað.
Ég get tæmt kaffihúsið á milli hádegis- og kvöldverðar.
Við gætum nýtt verkstæðið sem bílastæði. Við þurfum bara
að hafa eitt stæði laust ef Gwen skyldi koma aftur.
Þakka þér, Bob, en það er erfitt að ræða um bílastæði
þegar við vitum ekki einu sinni hvar þetta verður haldið.
Nálægasti staðurinn væri ráðhúsið. -Hvað um ráðhúsið, Johnny?
David fær hjartaáfall en það gæti gengið.
David, við bókuðum stað til að halda brúðkaupið í kvöld
og ég vil bara heyra áhuga frá þér þegar ég segi þér frá því.
Þú ert undarlega rólegur
af David Rose að vera á brúðkaupsdaginn.
Það er ég. Hvar giftumst við? Í bílastæðahúsi?
Þau voru öll full.
Okkur tókst að fá ráðhúsið í kvöld.
Það er þurrt og allir hjálpast að
og pabbi þinn lofaði mér að hann væri með stjórn á öllu.
Allt í lagi. -Er allt í lagi með þig?
Heyrið, þótt ég hafi ekki verið með ráðhúsið á listanum
þýðir það ekki að við getum ekki skemmt okkur.
Svo lengi sem eignmaður minn yfirgefur mig ekki við altarið
er mér sama hvar við giftum okkur.
Nuddið hafði greinilega áhrif.
Já, ég hef aldrei áður fengið ánægjulegan endi.
Afsakaðu, hvað sagðir þú?
Ánægjulegi endirinn sem nuddarinn veitti mér.
Ég hef heyrt um slíkt en aldrei fengið það áður.
Þurftir þú að borga aukalega fyrir hann?
Ég borgaði ekki fyrir ánægjulegan endi.
Veitti hann þér ánægjulegan endi? Á brúðkaupsdaginn okkar?
Ég hélt þú vildir það! -Þetta ætti Ray að kvikmynda!
Hvers vegna ætti ég að vilja að þú fengir ánægjulegan endi
frá einhverjum ókunnugum á brúðkaupdaginn okkar, David?
Seg þú mér! Af því ég var stressaður.
Þú sagðist vilja losa um stressið.
Ég hélt þú vissir hvað þú hefðir borgað fyrir.
Ég var bæði hneykslaður og heillaður.
Svo það sé á hreinu, stöðvaðir þú það ekki?
Heyrðu, Marcia Clark. Réttinum er slitið í dag.
Þetta er ótrúlegt. Það var aldrei rætt.
Ég skildi bara eftir umslag fullt af seðlum
og miða sem stóð á að hann ætti að sjá mjög vel um þig.
En eftir að hafa sagt þessi orð upphátt
skil ég hvernig ákveðin manngerð gæti rangtúlkað það.
En var þetta allavega gott?
Ekki svara því! Var þetta það? Ekki.
Ég held að við Stevie ættum að undirbúa okkur.
Ég gef þér frið til að klæða þig í jakkafötin.
Ekkert jafnast á við þig. Verðandi eiginmaður minn.
Ég elska þig.
Þetta er efni í mjög skrítna sögu. -Já, algerlega.
Við hittum þig í ráðhúsinu.
Mig langar að þakka ykkur öllum fyrir að koma í dag
og hjálpa okkar að bjarga stóra degi Davids og Patricks.
Hvað mig varðar langar mig að þakka ykkur öllum
fyrir að bjarga fjölskyldunni minni undanfarin ár.
Ég efast um að við hefðum þraukað án ykkar allra...
Jocelyn, ég hélt að Ronnie sæi um blómin.
Já, en það er aldrei nóg og þú sagðir okkur að spara ekkert...
Ég gerði það. Ég bjóst ekki við að það yrði tekið svona bókstaflega.
Ég held við verðum að minnka þetta dálítið.
Láttu ekki svona, Johnny. Njóttu þess bara.
Þú verður farinn fljótlega, þú munt sakna þessa staðar.
Ég kem aftur, Roland. Sonur minn býr enn hér.
Ég veit það en þú verður bráðum farinn.
Eitthvað gæti dottið úr loftinu og... ég er dauður!
En ekki ég. Ég er viðbúinn.
Allt í lagi. -Jæja, öllsömul. Komum okkur aftur að verki!
David, ert þetta þú? -Já.
Guð minn góður! Þú munt gifta þig í dag! -Já.
Samkvæmt dagskránni átt þú að vera klædd
og tilbúin að taka á móti mér. -Taka á móti þér?
Hvað er þetta?
Þakka þér, David. Þú ert líka dýr og glæsilegur í útliti.
Hann er hvítur. Þú ert í hvítum kjól.
Þemað er svart og hvítt. Átti ég að mæta í bleiku?
Eða svörtu. Þú ert klædd í brúðarkjól... í brúðkaupinu mínu!
Þetta er ekki brúðarkjóll. Þetta er hvítur, gólfsíður kjóll.
Það er allt annað. -Fylgdi honum slör?
Nei. Honum fylgdi höfuðfat. -Ha?
Honum fylgdi hvítt tjullhöfuðfat en mér fannst það skyggja á kjólinn
svo ég ákvað að nota það ekki.
Þú fylgir mér að altarinu klædd í brúðarkjól.
Allir munu halda að við séum að giftast... hvort öðru!
Kom inn!
Þú ert fín. -Þakka þér.
Stevie, sem brúðarmærin mín,
lítur ekki út fyrir að Alexis sé í brúðarkjól?
Eða bara kjól sem vill svo til að er hvítur.
Ég vil ekki blanda mér í þetta.
Þú átt engra kosta völ. Þú vinnur fyrir mig í dag.
Þar fór nuddið.
Þetta er ekki eins og brúðarkjóll nema þið tvö standið hlið við hlið.
Hún fylgir mér að altarinu.
Ég held þú ættir ekki að hafa áhyggjur af því.
Ég er viss um að bærinn hafi séð margt skrítnara.
Slakið á. Bróðir minn mun giftast í dag.
Það er enn svo skrítið að segja það.
Skál, David, þetta er stóri dagurinn þinn.
Og við elskum þig.
Ekki satt, Stevie. -Einmitt.
Er slaufa aftan á honum? -Hættu, David.
Gætirðu hætt þessu? Þú gerir mig taugaóstyrkan.
Fyrirgefðu. Ég var bara að hugsa málið
og þú hefur rétt fyrir þér. -Ég veit það.
Varðandi hvað? -Ég held að ég sé klædd í brúðarkjól.
Ég veit það. -Mig langaði svo að heilla þig í dag.
Nú finnst mér eins og ég sé að eyðileggja brúðkaupið þitt.
Þú gefur sjálfri þér of mikinn heiður.
Brúðkaupið mitt var þegar eyðilagt.
En ef það er einhvers virði heillar þú mig sífellt.
Gætirðu nú fylgt mér að altarinu áður en fólk tapar áhuganum?
Heyrðu, David. Minn væri heiðurinn. -Allt í lagi.
Ég elska þig.
Er það bara ég eða líta þau út eins og hjón?
Nokkurn veginn.
Gott...
Gott kvöld, öllsömul.
Velkomin í brúðkaup Patricks Brewer og Davids...
Davids Rose.
Við erum saman komin til að fagna ástinni
á milli tveggja manneskja sem örlögin virðast hafa sameinað
með léttum vængjaþyt fiðrildis.
Það er í raun ómögulegt að útskýra hvers vegna þetta gerðist svona.
Lífið er eins og krákuungi sem fýkur í forvitnum vindinum.
Við getum bara óskað þess fyrir hönd fjölskyldu okkar
og ástvina að vindurinn beri okkur á fast land.
Ég tel að hann hafi gert það fyrir fjölskylduna mína.
Hér í þessum litla bæ. Í miðri auðninni.
Ég held þetta sé komið gott.
Nú bið ég David Rose og Patrick... -Brewer. -Brewer.
Að skiptast á hjúskaparheitum.
David.
Ég trúi ekki að þetta sé að gerast.
Ég hef þetta mjög stutt af því ég held þú vitir
að ég myndi klífa þúsund fjöll fyrir þig.
Svo ég segi þetta bara. Þú verður alltaf hluti af mér.
Og ég er hluti af þér það sem eftir er.
Þú veist þú getur ekki flúið mig.
Af því þú verður alltaf ástin mín. Og við munum þrauka.
Tíminn getur ekki þurrkað út svona sterka tilfinningu.
Þú getur ekki losnað við mig.
Af því, elskan, þú verður alltaf ástin mín.
David? -Já.
Patrick. Mér hefur aldrei líkað nokkurt bros eins mikið og þitt.
Mér hefur aldrei þótt ég eins öruggur og með þér.
Ég hef aldrei kynnst ást eins og þeirri þegar við erum saman.
Þetta var ekki auðvelt ferðalag fyrir mig.
En að vita að þú verðir alltaf mér til staðar að ferðalokum
gerir allt betra.
Patrick Brewer, þú ert ánægjulegi endirinn minn.
Patrick, gengur þú að eiga David sem eiginmann þinn?
Já.
David... David! Gengur þú að eiga Patrick sem eiginmann þinn? -Já.
Ég lýsi ykkur hér með eiginmann og eiginmann.
Þið megið kyssa... hvor annan.
Þú stóðst þig svo vel, elskan. Ég skil ekki hvernig þú ferð að því.
Einhver verður að hafa stjórn á sér.
Það er staður og stund til að vera tilfinningasamur
en brúðkaup einkasonar okkar er varla rétti tíminn.
Moira!
Klukkan er sex að morgni, John. Ég hreyfi mig eins hratt og ég get.
Það er víst komið að því.
Eftir kveðjustundina í gær minntist Roland á kveðjugjöf.
Hann hefur víst gleymt henni.
Sjálf myndi ég aldrei missa af þessu.
Þú segir þetta bara af því þú ert ekki enn farin að sofa.
Ég mun sakna ykkar, herra og frú Rose.
Þakka þér, Stevie, þetta er mjög sætt af þér.
Já, jafnsætt og áfengislyktin út úr þér.
Ég fór heldur ekki að sofa í gær.
Passaðu upp á staðinn, Stevie.
Og ef þú hefur færi á því,
þarf að skipta á rúmunum í herbergi sjö. -Allt í lagi.
Góða ferð, herra og frú Rose.
Við David hlökkum til að taka á móti ykkur
heima hjá okkur þegar þið komið í heimsókn.
Þakka þér, Patrick.
Sendlarnir sækja megnið af farangrinum...
Já, seinni partinn. -Í dag. Já.
Sjáið til þess að dömurnar verði sendar í...
Hitastýrðum gámi. -Bless, krakkar. -Bless.
Ég elska þig.
Bless, sonur sæll. -Bless, sjáumst fljótlega.
Ég er svo stolt af ykkur. Svo stolt.
Bless, elskan. -Bless, pabbi. Ég elska þig.
Ég elska þig líka.
Ég elska ykkur!
Bíddu! Stöðvaðu bílinn!
Hvað amar að?
Ég vildi bara líta á þetta einu sinni að lokum.
Bílstjóri, við erum tilbúin.
VELKOMIN TIL SCHITT'S CREEK ÞAR SEM ALLIR FALLA Í HÓPINN
Íslenskur texti: Vilhjálmur Pétursson